ग्रामीणों ने बताया कि हर बार चुनाव में नेता यहां आते हैं, पुल बनाने का वादा करते हैं लेकिन बनता नहीं है। विधायक से लेकर सांसद तक को कहकर थक गए। ग्रामीणों की नाराजगी सभी पार्टियों के नेताओं से है। शहजादपुर, दुधैला पंचायत सहित रन्नूचक, मकंदपुर, मोदीपुर इत्यादि गावों के लिए इस घाट पर बनने वाला पुल बेहद ही जरूरी है। पुल के अभाव में हर साल बरसात में 2-3 लोग अपने प्राण गंवाते हैं। इस साल भी बरसात में सुल्तानगंज के एक मजदूर की डूबने से मौत हो गई।